EkBass/fiwiki-20250220-pages-articles huggingface dataset:
Fuck Hits Vol. 1

Fuck Hits Vol. 1 on suomalainen avantgarde/underground-musiikin kokoelma-CD, jonka julkaisi Dekadenz-levy-yhtiö vuonna 1995. Levyllä kuullaan muun muassa Läjä Äijälän kokeellisen Billy Boys -projektin muualta löytymätöntä musiikkia, Radiopuhelinten esimuotoa Kansanturvamusiikkikomissiota sekä Maho Neitsyt -yhtyeen humoristinen tulkinta Irwin Goodmanin hitistä "Ei tippa tapa". == Kappaleet == # Maho Neitsyt: "Ei tippa tapa" (Irwin Goodman -cover) - 2:05 # Billy Boys: "Harley Man" - 2:06 # Billy Boys: "Spider and Fly" - 2:02 # Billy Boys: "My Wild Love" (The Doors -cover) - 2:27 # Billy Boys: "Drago's Sister" - 1:35 # Billy Boys: "Eldorado" (sanoituksina Edgar Allan Poen samanniminen runo) - 1:54 # Billy Boys: "She Shaved" - 1:25 # Shadowplay: "A Loser" - 3:28 # Shadowplay: "Firepalace" - 4:04 # Shadowplay: "Shadowplay" - 2:34 # Shadowplay: "Carcass Crawl" - 3:02 # Shadowplay: "Good Grief (What a Bore)" - 1:50 # Kansanturvamusiikkikomissio: "Jeesus oli venäläinen kantoraketti" - 1:59 # Kansanturvamusiikkikomissio: "Raajattomat ystävämme" - 3:17 # Kansanturvamusiikkikomissio: "Boogie-mies" - 2:43 # Kansanturvamusiikkikomissio: "Joskus olen leivonnainen" - 1:33 # Kansanturvamusiikkikomissio: "Yhteistyö" - 2:28 # Kansanturvamusiikkikomissio: "Käärinliinan arvoitus" - 1:50 # Garbagemen: "Send you to outerspace" - 2:55 # Garbagemen: "Necrophilia" - 2:18 # Garbagemen: "Call of Garbage" - 2:16 # Garbagemen: "Zernobilly Guy" - 4:17 # Garbagemen: " - 0:29 # Garbagemen: "Necropsy" - 3:10 # Garbagemen: "Go Mental" - 1:12 # Garbagemen: "Garbageland" - 4:07 # Garbagemen: "Dark Sunday" - 2:48 # Garbagemen: "Malicious Nemegarbrag" - 3:03 == Lähteet == * Luokka:Vuoden 1995 kokoelma-albumit Luokka:Suomalaiset rockalbumit Luokka:Suomalaiset punkalbumit
Billy Boys

Billy Boys on Terveitten Käsien laulajana paremmin tunnetun Läjä Äijälän sivuprojekti, joka soittaa kokeellista elektronista musiikkia sekä rockabillyä. Yhtye on tehnyt myös coverin The Doorsin kappaleesta "My Wild Love". == Lähteet == Luokka:Suomalaiset elektronisen musiikin yhtyeet Luokka:Suomalaiset rockabilly-yhtyeet
Atami

Atami () on Japanin kaupunki Honshūn saarella Tōkain alueella Shizuokan prefektuurissa. Se sijaitsee prefektuurin ja Izun niemimaan koillisosassa Tyynen valtameren rannalla. Kaupungissa on 38 685 asukasta (vuonna 2014) ja sen pinta-ala on 61,61 neliökilometriä. Atamista tehtiin maaseutukaupunki vuonna 1891 ja kaupunki vuonna 1937. Nykyisen alueensa se saavutti vuonna 1957. Kaupunki on rakennettu Sagaminlahden rannalle osittain veden alle jääneen tulivuoren kalderan jyrkille rinteille. Se on jo yli vuosituhannen ajan tunnettu kuumien lähteidensä ansiosta matkailukohteena, ja kaupungin nimikin merkitsee kirjaimellisesti ”kuumaa merta”. Pieni Hatsushiman saari kuuluu kaupunkiin ja suuri osa siitä sijaitsee Fuji-Hakone-Izun kansallispuiston alueella. Kaupungin nähtävyyksiin kuuluu MOA-taidemuseo, jossa on näytteillä monimiljonäärin ja uskonnollisen johtajan Mokichi Okadan taidekokoelma. == Lähteet == == Aiheesta muualla == * Atamin kaupungin kotisivut * Luokka:Shizuokan prefektuurin kaupungit
Kaukasian emiraatti

Kaukasian emiraatti (, ) on 31. lokakuuta 2007 julistettu separatistinen valtio, joka määrittelee itseensä kuuluvan alueita Venäjän Pohjois- Kaukasiasta. Emiraatin ovat määritelleet terroristijärjestöksi ainakin Venäjä,http://www.fsb.ru/fsb/npd/terror.htm YK,http://www.un.org/sc/committees/1267/NSQE13111E.shtml Yhdysvallathttp://www.state.gov/r/pa/prs/ps/2011/05/164312.htm ja Britanniahttps://www.gov.uk/government/uploads/system/uploads/attachment_data/file/400902/Proscription-20150123.pdf. 31\. lokakuuta 2007 kansainvälisesti tunnustamattoman Itškerian separatistihallinnon tietotoimisto Chechenpress raportoi ”presidentti” Doku Umarovin julistaneen Kaukasian emiraatin ja julistautuneen emiiriksi lakkauttaen näin Itškerian tšetšeenitasavallan ja sen presidentinviran. Umarov ilmoitti lakkauttaneen Itškerian presidentinviran, parlamentin ja hallituksen 11. joulukuuta 2007 ja nimenneen Tšetšenian yhdeksi emiraatin maakunnista. Emiraatin väitetään jakautuvan seuraaviin maakuntiin (Vilayat) * Vilayat Dagestan (Dagestan) * Vilayat Noxçiyçö (Tšetšenia) * Vilayat Ġalġayçö (Ingušetia) * Vilayat Iriston (Ossetia) * Vilayat Nogay steppe (Nogaiden asuma-alue Stavropolin aluepiirissa) * Vilayat Kabarda, Balkar (Kabardi- Balkaria) ja Karatšayi (Karatšai-Tšerkessia) Kaukasian emiraatin ”asevoimiksi” kutsutaan ”Kaukasian rintamaa” (Кавказский фронт), jonka väitetään olevan perustettu alun perin toukokuussa 2005. Sen kerrotaan jakautuvan pienempiin yksiköihin nimeltään jamaat (джамаат). Emiraatin kansainvälisestä tiedotustoiminnasta vastaa suomalaisen Mikael Storsjön ylläpitämä Kavkaz Center -tiedotustoimisto. Yhdysvaltain hallitus nimesi Kaukasian emiraatin terroristijärjestöksi toukokuussa 2011 ja lupasi Doku Umarovista 5 miljoonan US-dollarin palkkion. Umarov oli luokiteltu terroristiksi jo vuotta aiemmin.U.S. Designates North Caucasus Insurgency As Terrorist Organization, RFE/RL Doku Umarovin kuoleman jälkeen emiraatin johtoon nousi maaliskuussa 2014 dagenstanilainen Ali Abu-Muhammad (Али Абу-Мухаммад), oikealta nimeltään Aliashab Kebekov (Алиасхаб Кебеков). Marraskuusta 2014 merkittävä osa Kaukasian emiraatin johtajista on siirtynyt Isis-järjestön perustaman kalifaatin kannattajiksi. Kaikki Dagestanin ja kaikki Tšetšenian kapinallisjohtajat yhtä lukuun ottamatta ovat vannoneet uskollisuutta ISISille. Myös Ingušian emiiri on ilmaissut tukensa ISISille.Caucasus Emirate and Islamic State Split Slows Militant Activities in North Caucasus, Eurasia Daily Monitor Volume: 12 Issue: 29. February 13, 2015 == Katso myös == * Pohjois-Kaukasian levottomuudet ==Lähteet== ==Aiheesta muualla== * Video address by Dokku Umarov, SIA CHECHENPRESS, November 9, 2007 Luokka:Yhdistyneisiin kansakuntiin kuulumattomat valtiot Luokka:Jihadistijärjestöt
Charles Trenet

Charles Trenet (syntyjään Louis Charles Auguste Claude Trénet) (18. toukokuuta 1913 Narbonne – 19. helmikuuta 2001 Créteil) oli ranskalainen jazzlaulaja. Hänen uransa alkoi vuonna 1933, kun hän perusti Johnny Hessin kanssa lyhytaikaisen duon Charles ja Johnny, joka teki muutaman hitin. Duon hajottua Trenet siirtyi soolouralle ja vuonna 1937 ilmestyi hänen esikoislevynsä Je chante. Toisen maailmansodan jälkeen hän asui muutaman vuoden Yhdysvalloissa. Tuolloin hän teki tunnetuimman levytyksensä "La Mer", joka nousi maailmanmaineeseen. Trenet muutti takaisin Ranskaan vuonna 1951 ja kuoli 87-vuotiaana CHU Henri-Mondorin sairaalassa Créteilissä. ==Aiheesta muualla== * Luokka:Ranskalaiset laulajat Luokka:Vuonna 1913 syntyneet Luokka:Vuonna 2001 kuolleet Luokka:Iskelmälaulajat
Celtic Woman

Celtic Woman on irlantilainen musiikkiyhtye, joka on toiminut yhdessä vuodesta 2004 lähtien. Yhtyeen muodostavat laulajat Chloë Agnew, Órla Fallon, Lisa Kelly ja Méav Ní Mhaolchatha sekä viulisti Máiréad Nesbitt. Hayley Westenra liittyi yhtyeeseen vierailevana laulajana vuonna 2006 ja esiintyi yhtyeen kiertueella vuonna 2007. Yhtye on julkaissut viisi albumia ja on tehnyt useita maailman kiertueita. Vuonna 2009 yhtyeen kokoonpano muuttui: Chloë Agnew, Lynn Hilary, Lisa Kelly, Alex Sharpe ja viulisti Máiréad Nesbitt. ==Diskografia== *Celtic Woman (2005) *Celtic Woman: A Christmas Celebration (2006) *Celtic Woman: A New Journey (2007) *Celtic Woman: The Greatest Journey (2008) *Celtic Woman: Songs from the heart (2010) *Lullaby CD (2011) *Believe CD & DVD (2012) *Home For Christmas CD & DVD (2012) *Emerald · Musical Gems CD & DVD (2014) *Destiny CD & DVD (2015/2016) *Voices of Angels CD (2016) *Ancient Land CD & DVD (2018) *The Magic of Christmas CD (2019) ==Aiheesta muualla== *Celtic Womanin virallinen kotisivu (englanniksi) *Celtic Woman MySpace sivuilla (englanniksi) Luokka:Irlantilaiset yhtyeet
Ty Pennington

Tygert Burton "Ty" Pennington (s. 19. lokakuuta 1964 Atlanta, Georgia, Yhdysvallat) on yhdysvaltalainen malli ja televisiojuontaja. Hän juontaa Hurja remontti -ohjelmaa, jossa hän on tullut tunnetuksi siitä, että hän huutaa jatkuvasti. Penningtonilla on ADHD eli tarkkaavaisuus- ja ylivilkkaushäiriö, josta hän on kertonut Oprah-ohjelmassa. == Lähteet == == Aiheesta muualla == * Luokka:Yhdysvaltalaiset juontajat Luokka:Yhdysvaltalaiset mallit Luokka:Vuonna 1964 syntyneet Luokka:Elävät henkilöt
Cattanooga Cats

Cattanooga Cats oli vuosina 1969–1971 esitetty yhdysvaltalainen piirrossarja, jota kertyi seitsemäntoista jakson verran. Sarjan lähetykset alkoivat 6. syyskuuta 1969 ja loppuivat 4. syyskuuta 1971. Sarjan tuotti tunnettu animaatioyhtiö Hanna-Barbera, ja sitä esitettiin ABC-kanavalla. Sarjaa ei ole esitetty Suomessa. ==Sarjan äänet== ==Muuta tietoa== Nimikkosarjan lisäksi sarjassa nähtiin myös kolme muuta piirrettyä: * Around the World in 79 Days (17 jaksoa) * It’s the Wolf (22 jaksoa) * Motormouse and Autocat (34 jaksoa) Cattanooga Cats -jaksoja kertyi vain yhdeksän kappaletta. ==Cattanooga Cats -sarjan juoni ja paljastukset== Sarja perustuu 1960-luvun lopun popmusiikkiaikakauteen. Sarjassa neljä kissaa Country (kitara ja laulu), Kitty Jo (laulu ja tanssi), Scoots (basso) ja Groove (rummut) kiertävät ympäri maata ja joutuvat vähän väliä monenmoiseen tilanteisiin. Lauluosuuksien esittäjinä ovat Michael Lloyd ja Peggy Clinger. Luokka:Piirrossarjat Luokka:Yhdysvaltalaiset televisiosarjat Luokka:1960-luvun piirrossarjat Luokka:1970-luvun piirrossarjat
Opmeer

Opmeer on kunta sekä kaupunki Alankomaissa, Pohjois-Hollannin maakunnassa, Länsi-Frieslandin alueella. Sen pinta-ala on 41,68 km² (josta vettä 0,31 km²). Kunnan asukasluku oli syyskuun 2009 lopussa 11 368. == Lähteet == == Aiheesta muualla == * Kunnan omat sivut Luokka:Pohjois-Hollannin kunnat
Survivor Series (2009)

Survivor Series 2009 on WWEn järjestämä vapaapainitapahtuma, joka järjestettiin Washington D.C.:ssä. Tapahtumassa oli kolme joukkue- eliminointiottelua. The Mizin, Mickie Jamesin ja Kofi Kingstonin joukkueet voittivat. Tunnusmusiikki vuonna 2009 oli "Get Thru This - Art Of Dying". == Ottelut 2009 == *WWE Champion match John Cena vs Triple H vs Shawn Michaels John Cena *World Heavyweight Champion match The Undertaker vs Chris Jericho vs The Big Show Undertaker *Rey Mysterio vs. Batista Batista *Team Kingston vs. Team Orton (Traditional Survivor Series Elimination Tag Team Match) Team Kingston *Team Morrison vs. Team Miz (Traditional Survivor Series Elimination Tag Team Match) Team Miz *Team Mickie vs. Team Michelle (Traditional Survivor Series Tag Team Elimination Match) Team Mickie == Tulokset == # Matsi Stipulaatio Ei televisioitu Santino Marella voitti Chavo Guerreron Tavallinen matsi 1 Team Miz (The Miz, Drew McIntyre, Sheamus, Dolph Ziggler, ja Jack Swagger) voittivat Team Morrisonin (John Morrison, Matt Hardy, Evan Bourne, Shelton Benjamin, ja Finlay) 5 vs. 5 Eliminointi matsi 2 Batista selätti Rey Mysterioion Tavallinen matsi 3 Team Kingston (Kofi Kingston, Montel Vontavious Porter, Mark Henry, R-Truth, ja Christian) voittivat Team Ortonin (Randy Orton, Cody Rhodes, Ted DiBiase, CM Punk, and William Regal) 5 vs. 5 Eliminointi matsi 4 The Undertaker (c) voitti The Big Shown ja Chris Jerichon Kolminottelu World Heavyweight Championshipista 5 Team Mickie (Mickie James, Eve Torres, Kelly Kelly, Melina, ja Gail Kim) voittivat Team Michelle (Michelle McCool, Jillian Hall, Beth Phoenix, Layla, ja Alicia Fox) Five-on- five Survivor Series Elimination match 6 John Cena (c) voitti Triple Hn ja Shawn Michaelsin Kolminottelu WWE Championshipista (c) - tarkoittaa mestaria ;Survivor Series Eliminaatiot Eliminaatio Painija Tiimi Eliminoi: Eliminaatio liike Aika 1 Dolph Ziggler Team Miz Evan Bourne Air Bourne 03:57 2 Evan Bourne Team Morrison Drew McIntyre Future Shock DDT 04:11 3 Finlay Team Morrison Sheamus Bicycle Kick 05:13 4 Jack Swagger Team Miz John Morrison Starship Pain 12:07 5 Shelton Benjamin Team Morrison The Miz Skull-Crushing Finale 14:59 6 Matt Hardy Team Morrison Drew McIntyre Future Shock DDT 17:10 7 John Morrison Team Morrison Sheamus Crucifix Powebomb 20:53 Selviytyjä(t): The Miz, Sheamus, Drew McIntyre (Team Miz) Eliminaatio Painija Tiimi Eliminoi Eliminaatio liike Aika 1 Mark Henry Team Kingston Randy Orton RKO 00:51 2 R-Truth Team Kingston CM Punk Go To Sleep 03:12 3 Ted Dibiase Team Orton Christian Sunset Flip 05:09 4 William Regal Team Orton MVP Big Boot 06:50 5 MVP Team Kingston Cody Rhodes Cross Rhodes 10:09 6 Cody Rhodes Team Orton Christian Killswitch 11:34 7 Christian Team Kingston Randy Orton RKO 13:25 8 CM Punk Team Orton Kofi Kingston Roll-up 20:40 9 Randy Orton Team Orton Kofi Kingston Trouble in Paradise 20:49 Selviytyjä(t): Kofi Kingston (Team Kingston) ==Katso myös == * Survivor Series ==Lähteet== Luokka:2009 Luokka:Showpaini
Fabrizio Donato

Fabrizio Donato (s. 14. elokuuta 1976 Latina, Italia) on italialainen kolmiloikkaaja. Donato voitti sisäratojen Euroopan-mestaruuden Torinossa 2009 uudella kisaennätyksellä ja Italian halliennätyksellä 17,59. Pariisin EM- hallikilpailuissa 2011 hän sijoittui toiseksi Italian ennätyksellä 17,73 m. Kilpailun voitti Teddy Tamgho maailmanennätystuloksella 17,92 m. Hän sai hopeaa EM-hallikilpailuissa myös Belgradissa 2017 tuloksella 17,13. Wienin EM- hallikisoissa 2002 hän sijoittui neljänneksi ja Gentissä 2000 kuudenneksi. Sisäratojen MM-kilpailuissa hän on ollut neljäs Valenciassa 2008 ja Istanbulissa 2012, viides Dohassa 2010 sekä kuudes Lissabonissa 2001. Lontoon olympialaisissa 2012 Donato sijoittui kolmanneksi tuloksella 17,48 m. Hän on karsiutunut olympialaisten loppukilpailusta Sydneyssä 2000, Ateenassa 2004, Pekingissä 2008 ja Rio de Janeirossa 2016. Daegun MM-kilpailuissa 2011 hän oli kymmenes. Hän on karsiutunut ulkoratojen MM-kilpailuissa Pariisissa 2003, Osakassa 2007, Berliinissä 2009 ja Moskovassa 2013. Hän voitti kultaa Helsingin EM-kilpailuissa 2012 tuloksella 17,63 m. Münchenin EM-kilpailuissa 2002 hän sijoittui neljänneksi tuloksella 17,15. Zürichin EM-kilpailuissa 2014 hän oli seitsemäs ja Barcelonan EM-kilpailuissa 2010 yhdeksäs. Göteborgin 2006 ja Berliinin 2018 EM-kilpailuissa hän karsiutui loppukilpailusta. Donato on voittanut Euroopan cupin kolmiloikkakilpailun 2003 ja 2006 sekä Euroopan joukkuemestaruuskilpailut 2015. Välimeren kilpailuissa hän sai kultaa kolmiloikassa 2001. Lisäksi hän on voittanut useita Italian mestaruuksia. == Henkilökohtaiset ennätykset == === Ulkoradat === Laji Tulos Paikka Päivä Pituushyppy 800 Busto Arsizio 24. syyskuuta 2006 Kolmiloikka 17,60 Milano 7. kesäkuuta 2000 === Sisäradat === Laji Tulos Paikka Päivä Pituushyppy 803 Ancona 19. helmikuuta 2011 Kolmiloikka 17,73 Pariisi 6. maaliskuuta 2011 == Lähteet == Luokka:Italialaiset kolmiloikkaajat Luokka:Italialaiset olympiamitalistit Luokka:Vuonna 1976 syntyneet Luokka:Elävät henkilöt
Thomas Valqui

Thomas Valqui on perulainen lintutieteilijä, joka on ollut nimeämässä tieteelle uutta lintulajia. Valqui valmistelee väitöskirjaansa Louisianan valtionyliopistossa. Hän valmistui ekologian ja evoluutiobiologian maisteriksi Princetonin yliopistosta, ja jo aikaisemmin metsänhoitajaksi Liman kansallisesta maatalousyliopistosta (National Agrarian University). Valqui äänittää lintujen ääniä Cornellin yliopiston johtamalle Macaulay Library of Natural Sounds-järjestölle ja toimii oppaana lintu- ja luontoretkillä. Vuonna 2004 Valqui julkaisi teoksen Perun lintupaikoista, Where to Watch Birds in Peru, ja vuonna 2005 ilmestyi hänen, John P. O'Neillin ja Charles A. Munnin laatima teos Peru, Natural eden of birds. Valqui ja Jon Fjeldså kuvailivat ja nimesivät junininsirkun (Atlapetes melanopsis) vuonna 2002.ITIS == Lähteet == * Inkanatura === Viitteet === Luokka:Perulaiset tieteilijät Luokka:Ornitologit Luokka:Metsänhoitajat Luokka:Syntymävuosi puuttuu Luokka:Elävät henkilöt
Silvia (kirja)

Silvia on Liken julkaisema Kauko Röyhkän kuudes kaunokirjallinen teos. Se ilmestyi vuonna 1997. Kirjan päähenkilönä on entinen rockmuusikko ja nykyinen kirjailija Alarik Riuttu (oik. Ilari Riuttu), joka seikkailee 90-luvun Helsingissä; sen baareissa ja yksityisbileissä. Riuttu rakastuu nuoreen ja ihmeelliseen Silviaan, joka ei olekaan niin viaton kuin miltä vaikuttaa. Kapuloita Riutun rattaisiin heittävät monet erikoiset hahmot, kuten vanhat bändikaverit ja myös uudet tuttavuudet. Myös median julmuus uhkaa käydä kohtalokkaaksi. Rock-musiikki, kirjallisuus, rakkaus ja seksi ovat alati läsnä. == Lähteet == * Like Kustannuksen kirja-esittely Luokka:Kauko Röyhkän kirjat Luokka:Vuoden 1997 kirjat
Salmijärvi (Petsamo)

Salmijärvi () on Nikelin kuntaan kuuluva kylä Petsamon piirissä Murmanskin alueella Venäjällä. Kylä sijaitsee Paatsjoen suvantojärven Salmijärven ja Kuotsjärven välisen salmen rannoilla Norjan rajan tuntumassa. Salmijärven läpi kulkee entinen Jäämerentie. Kylän pohjoispuolella Salmijärven rannalla on 102 metriä korkea Harjuvaara. == Historia == Salmijärvi kuului Suomelle vuosina 1920–1944 kuuluneeseen entiseen Petsamon kuntaan. Kuotsjärven itäpuolella sijaitsee Nikelin kaupunki, joka Suomen aikana tunnettiin nimellä Kolosjoki ja luettiin osaksi Salmijärven kylää. Salmijärven naapurikyliä Suomen aikana olivat Valasjärvi pohjoisessa sekä Pitkäjärvi ja Paatsjoen kolttien talvikylä etelässä. Inarijärven ja Jäämeren välillä on aikoinaan kuljettu Paatsjokea pitkin. Vuonna 1916 Tie- ja vesirakennusten ylihallitus alkoi rakentaa vesireitin varrelle maantietä Ivalosta Paatsjoen laaksoon. Venäjän vallankumous ja Suomen sisällissota keskeyttivät tietyömaan, mutta reitin varrelle ehdittiin rakentaa hirsirakenteiset majatalot talousrakennuksineen arkkitehti Thure Hellströmin laatimilla tyyppipiirustuksilla. Yksi majataloista sijaitsi Salmijärvellä. Petsamon tultua liitetyksi Suomeen maantien rakentamista jatkettiin 1920-luvun alussa, ja tie nimettiin Jäämerentieksi. Väitöskirjan verkkoversio Vuonna 1921 Petsamon kunta jaettiin kolmeen koulupiiriin, joista yksi oli Salmijärvi. Salmijärven koulupiiri käsitti tuolloin koko Paatsjokilaakson. Salmijärven koulupiiristä erotettiin tämän jälkeen neljä uutta koulupiiriä: Menikka vuonna 1931, Höyhenjärvi 1932, Töllevi 1938 ja Kolosjoki 1939. Vielä Kolosjoen koulun perustamisen jälkeenkin noin 20–30 lasta joutui jäämään odottamaan Salmijärven koulun laajentamista. === Väestö === Vuoden 1929 henkikirjoituksen mukaan Salmijärven 441 asukkaasta oli suomalaisia 394, kolttasaamelaisia 41 ja venäläisiä kuusi. Salmijärven asukasluku kasvoi Suomen aikana nopeasti. Vuonna 1939 yli kolmannes Petsamon kaikista asukkaista asui Salmijärvellä. Asukkaita Salmijärvelle houkuttelivat Jäämerentien rakentaminen ja Paatsjokilaakson parhaat viljelysmaat. Kaikkein eniten Salmijärven asukaslukua lisäsi kuitenkin 1930-luvulla aloitettu Kolosjoen nikkelikaivosyhdyskunnan rakentaminen. Nopeinta kasvu oli vuosina 1938–1939, jolloin Salmijärven asukasluku kasvoi 831:stä 1 509:ään. Asukasluvun kehitys: * 169 (1921)Onnela 1999, s. 107–108 * 337 (1925) * 441 (1929) * 510 (1930) * 564 (1935) * 1 509 (1939) == Lähteet == * === Viitteet === == Aiheesta muualla == * Salmijärven sivu, Suomen Kuvalehti, 09.08.1924, nro 32, s. 16, Kansalliskirjaston digitaaliset aineistot Luokka:Petsamon kylät Luokka:Petsamon piiri
Nacala

Nacala-Porto tai lyhyemmin Nacala on satamakaupunki ja piiri Mosambikin pohjoisosassa Nampulan maakunnassa. Maakuntakeskus Nampula sijaitsee linnuntietä 160 kilometrin ja maanteitse 204 kilometrin päässä lännessä. Nacala on Mosambikin kuudenneksi suurin kaupunki. Nacalan ystävyyskaupunki on Kemi. Mosambikin tilastokeskuksen vuoden 2017 väestönlaskennan pohjalta tehdyn väestöennusteen mukaan vuonna 2022 Nacala-Portossa asui noin 362 144 ihmistä. Kaupungin pinta-ala on 340 neliökilometriä ja väestötiheys 1 065 ihmistä neliökilometrillä. Nacala-Porto sijaitsee Afrikan itärannikon syvimpiin luonnonsatamiin kuuluvan Nacalanlahden (Baia de Nacala), toiselta nimeltään Bengonlahden (Baia de Bengo) itärannalla. Paikkakunnan nimikin - Nacala-Porto - sisältää portugalinkielisen satama-sanan (porto). Nacalan käytävänä tunnettun liikenneväylän rautatieyhteys lähtee Nacalasta kohti Niassan maakunnan Cuambaa, ja tuo edelleen esimerkiksi sisämaavaltio Malawille kuljetusväylän Nacalan satamaan. Se on eräs Mosambikin pääsatamista. Brasilialaisen arkkitehdin suunnittelema Nacalan kansainvälinen lentoasema valmistui vuonna 2011. Caminho de Ferro de Nacala.png|Nacalan käytävän keskeisimmät rautatieyhteydet. NacalaBeach.jpg|Nacalan rantaa. == Lähteet == == Aiheesta muualla == Luokka:Nampulan maakunta Luokka:Mosambikin kaupungit
Jon Fjeldså

Jon Fjeldså (s. 13. joulukuuta 1942, Bodø) on tanskalainen, Andien trooppiseen linnustoon erikoistunut lintutieteilijä. Hän on Kööpenhaminan yliopiston Eläintietellisen museon emeritusprofessori. Fjeldså valmistui norjalaisesta Bergenin yliopistosta maisteriksi (M.Sc.) vuonna 1970. Tohtoritutkinnon (D.Sc.) hän suoritti Kööpenhaminan yliopistossa (1974), josta hän oli saanut työpaikan vuonna 1971. Työurallaan hän työskenteli Bergenin yliopiston assistenttina (1970), sitten Kööpenhaminan yliopiston Eläintieteellisen museon apulaisprofessorina (1971-), lehtorina (apulaisprofessorina 1974-) ja professorina vuodesta 1996. Fjeldså toimi Tanskan luonnonhistoriallisen museon selkärankaisten osaston johtajana, Kööpenhaminan yliopiston biodiversiteetin professorina ja kuraattorina. Hän tutkii etenkin Andien trooppisen linnuston eliömaantiedettä ja DNA-näytteisiin perustuvaa runsaslajisten lintusukujen taksonomiaa, ja on julkaissut aiheesta useita kirjoituksia. Fjeldså tutkii varpuslintujen evoluutiota yhdessä Ruotsin ja Ranskan luonnonhistoriallisten museoiden sekä Kalifornian yliopiston kanssa. Fjeldså on ollut kuvailemassa ja nimeämässä useita uusia lintulajeja ja -alalajeja, muun muassa junininsirkkua (Atlapetes melanopsis), yhdessä Thomas Valquin kanssa, ja keltarintalepinkäistä (Laniarius liberatus). == Teoksia == Esimerkkejä, kirjatuotanto paljon laajempi * Guide to the Young of European Precocial Birds (1977) * Birds of the High Andes (1990) * The Grebes. Podicipedidae (2004). ISBN13: 978-0-19-850064-3 == Lähteet == Luokka:Tanskalaiset ornitologit Luokka:Tanskalaiset professorit Luokka:Kööpenhaminan yliopiston professorit Luokka:Vuonna 1942 syntyneet Luokka:Elävät henkilöt
Ominaissäteily

Ominaissäteily on tietylle atomille ominaista sähkömagneettista säteilyä, jota syntyy kun matalaenergisemmän sisäkuoren aukko täyttyy ulomman kuoren elektronilla. Elektronien siirtymiskaavio on ominaista jokaiselle alkuaineelle, joten ominaissäteilyn perusteella voidaan päätellä esimerkiksi etäisistä tähdistä atomikoostumus. Ionin tai atomin emittoivan ominaissäteilyn aallonpituus voidaan laskea Planckin oletuksen perusteella kaavalla \lambda = h \cdot c/E Luokka:Sähkömagneettinen säteily Luokka:Atomifysiikka Luokka:Tähtitiede
Fort Caroline

Fort Caroline oli ensimmäinen ranskalainen siirtokunta nykyisen Floridan osavaltion alueella Yhdysvalloissa. Hugenotit harkitsivat sitä suojapaikakseen. Ranskalaiset siirtolaiset aloittivat pysyväksi siirtokunnaksi tarkoitetun Fort Carolinen rakentamisen St. Johns -joen etelärannalle kesällä 1564.https://www.nps.gov/timu/learn/historyculture/foca_foothold.htm Siirtokunnan historia jäi kuitenkin lyhytaikaiseksi, sillä samasta alueesta ranskalaisten kanssa kilpailleet espanjalaiset hyökkäsivät siirtokuntaa vastaan syksyllä 1565, valloittivat sen ja surmasivat valtaosan siirtokunnan asukkaistahttps://www.nps.gov/timu/learn/historyculture/foca_end_colony.htm.https://www.nps.gov/timu/learn/historyculture/foca_chronology.htm == Lähteet == Luokka:Yhdysvaltain linnoitukset Luokka:Floridan rakennukset ja rakennelmat Luokka:National Register of Historic Places -kohteet Floridassa Luokka:Ranskan entiset siirtomaat
Gurué

Gurué on kaupunki Mosambikin pohjoisosassa. Se tunnetaan teeviljelmistään. Vuonna 2007 Guruéssa oli noin 145 000 asukasta. Se on Mosambikin kymmenenneksi suurin kaupunki. == Lähteet == Luokka:Mosambikin kaupungit
Superpesiksen kausi 2010

Superpesiksen kausi 2010 voi tarkoittaa: * Miesten Superpesiksen kausi 2010 * Naisten Superpesiksen kausi 2010
Erik von Schantz

Erik Gottfrid von Schantz (25. elokuuta 1877 Hämeenlinnan maalaiskuntaKuka kukin on: Aikalaiskirja 1934, s. 600. Viitattu 8.8.2021. – 28. huhtikuuta 1962Vem & vad) oli suomalainen diplomi-insinööri ja valtiopäivämies. Von Schantzin vanhemmat olivat merikapteeni, valtiopäivämies Fabian Wilhelm von Schantz ja Gerda Ottilia Andersson. Von Schantz valmistui Kadettikoulusta vuonna 1898 ja diplomi-insinööriksi vuonna 1901 Polyteknillisestä opistosta. Hän toimi Oy Gottfr. Strömberg Ab:n toimitusjohtajana 1919–1924 ja Helsingin Puhelinyhdistyksen toimitusjohtajana 1924–1948.Helsingin Puhelinyhdistyksen ja Elisa Communications Oyj:n toimitusjohtajia Von Schantz oli aatelissäädyssä edustaja valtiopäivillä 1905–1906.Förteckning öfver Finlands till urtima landtdagen i Helsingfors år 1905–1906 församlade Ridderskap och Adel. Protokoll förda hos Finlands Ridderskap och Adel vid Landtdagen år 1905–1906. Andra häftet. Helsingfors: Helsingfors Centraltryckeri, 1907, ss. 945-954. == Lähteet == Luokka:Suomalaiset insinöörit Luokka:Suomen sisällissodan valkoiset Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1877 syntyneet Luokka:Vuonna 1962 kuolleet
Wanderers FC

Wanderers FC oli jalkapalloseura Battersean alueelta, Wandsworthin hallintoalueelta Lontoosta. Seura perustettiin 1859 ja lakkautettiin 1883. Seura voitti 1870-luvulla FA Cupin viidesti. Vuonna 1872 se voitti FA Cupin loppuottelussa Royal Engineersin lukemin 1–0. Seuraavana vuonna loppuottelussa kaatui Oxfordin yliopisto maalein 2–0. Vuonna 1876 cupin loppuottelu Wanderersin ja Old Etoniansin välillä päättyi tasalukemiin 0–0, mutta Wanderers oli uusintaottelussa vahvempi ja voitti ottelun 3–0. Seuraavana vuonna se voitti Oxfordin yliopiston jatkoajan jälkeen 2–0. Wanderers voitti Englannin cupin vielä 1878, jolloin se voitti loppuottelussa Royal Engineersin maalein 3–1. ==Lähteet== Luokka:Lontoon jalkapalloseurat
Foetida-Pro Promo 2

Foetida-Pro Promo 2 on suomalaisen rap-artisti Asan marraskuussa 2009 julkaistu mixtape. Mixtape on jatko-osa Asan rokahtavalle mixtapelle Foetida- Pro Promolle. Levy on myös ladattavissa ilmaiseksi Asan MySpace-sivulta. == Kappaleet == # Alkusoitto (0:51) # Takaisin puihin veljet (2:58) # Reissustyge (3:49) # Tenavatähdet (2:42) # T.S.I. (3:25) # Temppeli (3:04) # Mies joka ei tahtonut loukata ketää (3:01) # Hellsinki über Alles (3:08) # Valmentajan hoidokki (2:58) # Kulttuuriosaston esimies (2:42) # Terapiaa (2:41) # PR = Propagandaa (2:23) # Saastaisena (3:56) # Biittei, riimei ja elämää (4:16) # Sista dagen (mukana Jani Ryi) (3:49) # Loppusoitto (1:02) ==Lähteet== ==Aiheesta muualla== * Asan MySpace-sivu * The Funkiest Luokka:Vuoden 2009 albumit Luokka:Asan albumit Luokka:Suomalaiset mixtapet
Friedrich Siegmund Voigt

Friedrich Siegmund Voigt (1. lokakuuta 1781 Gotha – 10. joulukuuta 1850 Jena) oli saksalainen kasvi- ja eläintieteilijä. Voigt erikoistui siemenkasvien tutkimiseen ja nimesi joitakin kasveja. Hän tutki myös lintuja, matelijoita ja kaloja. Voigt toimi Jenassa lääketieteen professorina ja kasvitieteellisten puutarhojen johtajana. == Teoksia == * Handwörterbuch der botanischen Kunstsprache (1803 ja 1824). * System der Botanik herausgegeben (1808, Jena). * Catalogus plantarum, quae in hortis ducalibus botanicis Jenensi et Belvederensi coluntur (1812). * Flora des botanischen Gartens zu Jena (1819). * Lehrbuch der zoologie. (1837, Stuttgart). * Handbuch der Praktischen Botanik, enthaltend die Geschichte, Beschreibung und Anwendung sämmtlicher in Deutschland wildwachsenden und in den Gärten und Gewächshäusern cultivirten Pflanzen (1850). == Lähteet == Luokka:Saksalaiset kasvitieteilijät Luokka:Saksalaiset ornitologit Luokka:Vuonna 1781 syntyneet Luokka:Vuonna 1850 kuolleet
Jack Rodwell

Jack Rodwell (s. 11. maaliskuuta 1991 Southport, Englanti) on englantilainen jalkapalloilija. Hän pelaa puolustavana keskikenttäpelaajana tai keskikentän keskustassa. Rodwell on edustanut Valioliigassa pelaavia Evertonia, Manchester Cityä ja Sunderlandia. Hän pelasi kauden 2018–2019 mestaruussarjan Blackburn Roversissa. Hän teki tammikuussa 2020 sopimuksen valioliigaseura Sheffield Unitedin kanssa mutta pelasi joukkueessa vain yhden valioliigaottelun. Hän on kauden 2020–2021 loppuun mennessä pelannut Valioliigassa 167 ottelua ja tehnyt niissä kymmenen maalia. Rodwell on pelannut Englannin juniorimaajoukkueissa muun muassa alle 21-vuotiaiden EM-kilpailuissa 2009 ja 2011 sekä kolme ottelua Englannin A-maajoukkueessa. == Lähteet == Luokka:Englantilaiset jalkapalloilijat Luokka:Vuonna 1991 syntyneet Luokka:Elävät henkilöt
Mocuba

Mocuba () on kaupunki eteläisessä Mosambikissa. Se sijaitsee sisämaassa Zambezian maakunnan Mocuban piirissä. Kaupunki muodostaa oman hallintoalueensa piirin sisällä. Vuonna 2007 Mocubassa oli noin 170 000 asukasta. Se on Mosambikin kahdeksanneksi suurin kaupunki. == Lähteet == Luokka:Mosambikin kaupungit Luokka:Zambezian maakunta
Senat

Senat ovat afrikkalainen etninen ryhmä. He elävät pääosin Sambesi -joen valuma-alueella Mosambikin keskiosassa ja Malawin puolella. Malawissa senoja on noin 300 000, Mosambikissä noin 1,9 miljoonaa. Kansa on joutunut kärsimään vainoista ja luonnontuhoista.Sena of Mozambique The Seed Company Senojen asuinalueella on suota, metsää ja savannia. Senat ovat perinteisesti omavaraismaanviljelijöitä, ja kasvattavat riisiä ja maissia, ja niiden höysteeksi hirssiä, maniokkia, bataatteja ja hedelmiä.Sena NT The Seed Company Raamattua ei ole vielä käännetty senan kielelleSena Bible Distribution Mission Trip to Malawi and Mozambique, Baptist Mission 2008 mutta työ on käynnissä. == Lähteet == Luokka:Mosambikin etniset ryhmät
Stout

Stout on tumma pintahiivaoluttyyppi, joka on portterin tapaan tehty samanlaisista maltaista, mutta yleensä käytetään myös paahdettua, mallastamatonta ohraa. Guinness on maailmanlaajuisesti tunnetuin stout- tyyppinen olut. Guinness olikin ensimmäinen, joka valmisti Stout-Porteriksi kutsumaansa olutta vuonna 1820. Tätä ennen Guinness oli valmistanut englantilaistyylisiä ale-oluita. Guinness on kuuluisin irlantilainen kuiva stout. Imperial stout, eli Russian Imperial Stout, oli alun perin Englannissa tehtyä olutta, jota vietiin Venäjälle tsaarin hoviin. Imperial stoutissa on korkea alkoholipitoisuus, jopa 9-17 %. Tämän ansiosta olut ei pilaantunut pitkän kuljetuksen aikana ja se sieti myös paremmin kylmää ilmastoa. Suosittuja imperial stouteja ovat muun muassa englantilainen Samuel Smith's Imperial Stout ja amerikkalainen North Coast Old Rasputin Russian Imperial Stout. Milk stout on makeutettu laktoosilla eli maitosokerilla. Tämä on mahdollista, koska oluthiiva ei pysty hyödyntämään laktoosia käymisprosessissa. Milk stoutin idea on lähtöisin lontoolaiselta (Lincoln's Inn Fields) John Henry Johnsonilta, joka patentoi tuotteen reseptin vuonna 1875. Johnson ei omana aikanaan kuitenkaan saanut idealleen menestystä. Kaupallisen tuotannon aloitti Kentin Hythessa sijainnut Mackeson's Brewery, joka pani milk stoutia ensimmäisen kerran vuonna 1907 ja toi sen laajemmille markkinoille vuonna 1910. Sweet stoutissa käytetään suklaamallasta ja jos ohramaltaaseen lisätään kauraa, voidaan puhua oatmeal stoutista. Suosittuja esimerkkejä ovat englantilaisen Young's-panimon Double Chocolate Stout ja Oatmeal Stout. ==Lähteet== Luokka:Oluttyypit Luokka:Pintahiivaoluet Luokka:Seulonnan keskeiset artikkelit
Berberikielet

Berberikielet ovat ryhmä Afrikan luoteiskulmassa, varsinkin Marokossa ja Algeriassa puhuttuja, berberikansojen käyttämiä kieliä. Joitakin niistä puhutaan Afrikassa etelämpänäkin, muun muassa Malissa ja Nigerissä. Berberikieliin kuului todennäköisesti myös Kanariansaarten alkuasukkaiden kieli guanchi. Se kuoli 1500-luvulla, ja siitä tunnetaan vain yksittäisiä sanoja ja muutamia lauseita. Berberikielet ja sen murteet muodostavat oman haaransa afroaasialaisessa kielikunnassa. Berberikieliin on paljon vaikuttaneet arabia ja hieman ranska. Nykyään tavoitellaan Marokon Atlasvuorilla puhuttujen murteiden yhdistämistä yhdeksi kirjakieleksi (vakioitu tamazight), jolla olisi arviolta 7 miljoonaa puhujaa. Kabylen ja zenatin kielillä Algeriassa on myös miljoonia puhujia. Saharan berberiä (tamasheq) puhuvia tuaregeja on noin 1,2 miljoonaa. Kolmas ryhmä on Mauritaniassa puhuttu berberin muoto (zenaga) joka on uhanalainen, sillä on vain noin 300 puhujaa. Pienillä Saharan keitailla Libyassa ja Egyptissä asuvilla yhteisöillä on omia murteitaan, jotka voivat poiketa suuresti muista berberikielten muodoista. Vanhalla ajalla berberikielet olivat vallitsevina suurimmassa osassa Pohjois-AfrikkaaJaakko Anhava: Maailman kielet ja kielikunnat, s. 120-121, 3. painos, Gaudeamus 2005, ISBN 951-662-734-X, eivät kuitenkaan Egyptissä eivätkä myöskään Karthagossa, jossa puhuttiin seemiläistä puunin kieltä. Berberikieliin kuuluneesta numidian kielestä on säilynyt lyhyitä piirtokirjoituksia. == Berberikieliä == Puhujamäärältään suurimpia berberikieliä ovat: * keskiatlaksentamazight Marokossa * kabyyli Algeriassa * tašelhit Marokossa * tarifit Marokossa * tamašek Saharassa Tamazightin ja tamašekin puhujia sanotaan tuaregeiksi. == Lähteet == * www.lausti.com * www.lingvo.info ===Viitteet=== == Aiheesta muualla == *
Sana viikonvaihteeksi

Sana viikonvaihteeksi on rap-artisti Seren Seremoniamestari -nimellä julkaistu kolmas albumi, joka julkaistiin vuonna 2002. Albumilta julkaistiin singlet "Chillaa meiä kanssa" ja "Egotrippi". Albumin on tuottanut kokonaan Skillsters. == Kappaleet == # Chillaa meiä kanssa (mukana Idän Ihme & [Em:el]) (3:55) (sisältää samplen Keni Burken kappaleesta "All Night".) # Liskot (2:37) # Olipa kerran... (3:36) # Muistilista (mukana Silkinpehmee) (4:07) # Esikaupunki (3:42) # Skillsters taas puikoissa (3:01) # Egotrippi (3:24) # Niin se vaan menee (mukana Chydenius & Palervo Kalsa) (3:34) # Valtakunnassa kaikki hyvin (3:32) # Päästä irti (3:36) # Päivä jolloin suomiräppi kuoli (0:53) # Metodi (3:37) # Mikään ei oo siistimpää (3:42) Luokka:Seren albumit Luokka:Vuoden 2002 albumit
Vain nimi muuttunut

Vain nimi muuttunut on rap-artisti Seren neljäs albumi, joka julkaistiin vuonna 2003. Albumilta julkaistiin singlet "Vain nimi muuttunut" ja "Uudestaan". == Kappaleet == # Esipuhe (2:19) # Valintoja (mukana Leijonamieli) (4:05) # Miten helvetissä (mukana Urbaanilegenda) (3:48) # Nää paikat (mukana Jenni Kovanen) (3:31) # Vain nimi muuttunut (mukana Jenni Kovanen) (3:55) # Se ei oo minä (mukana Silkinpehmee) (2:46) # Skillsters- anthem (3:08) # Uudestaan (mukana Nylon Beat) (3:31) # Kruununhaka Story (3:58) # Parasta aikaa (3:54) # Aikamiehet (mukana Silkinpehmee) (3:42) # Raaka peli (mukana Spesialisti) (3:35) == Biitit == * Skillsters: 1, 2, 3, 4, 5, 6, 7, 8, 9, 10, 11, 12 * Joniveli: 3 * Tiedemies: 9 Luokka:Seren albumit Luokka:Joniveljen tuottamat albumit Luokka:Tiedemiehen tuottamat albumit Luokka:Vuoden 2003 albumit
Korruptio Espanjassa

Korruptio Espanjassa kertoo korruptiosta Espanjassa. Espanja oli Transparency Internationalin korruptioindeksissä vuonna 2008 sijalla 25 ja vuonna 2009 sijalla 32.Corruption Perceptions Index 2009, Transparency International 11/2009 Rannikoiden ylikehittäminen on johtanut useiden poliitikoiden ja virkamiesten vankilatuomioihin.Global Corruption Report 2008 s. tuomiot 20, rantarakentaminen ja vesihuolto s. 35-36, rahanpesu s. 259, maaraportti: s. 270-275. Kaupunkisuunnitteluun ja paikallisviranomaisiin liittyy huolestuttavaa korruptiota ainakin vuosina 2004-2006.Global Corruption Report 2006 Transparency International s. 250-253. == Sopimukset== Korruptiota ehkäiseviin sopimuksiin sisältyy:Global corruption report 2006 * Council of Europe Civil Law Convention on Corruption (allekirjoitus 5/2005) * Council of Europe Criminal Law Convention on Corruption (allekirjoitus 5/2005) * OECD Anti-Bribery Convention (ratifioitu 1/2000) * UN Convention against Corruption ? * UN Convention against Transnational Organized Crime (ratifioitu 3/2002) ==Lähteet== Luokka:Espanjan talous Espanja
Pari valittua sanaa 2000–2004

Pari valittua sanaa 2000–2004 on rap-artisti Seren kokoelma-albumi, joka julkaistiin 18. elokuuta 2004. == Kappaleet == # # # # # # # # # # # # # # # # # # # === Lisätietoa kappaleista === Kokoelma sisältää myös uusia kappaleita ("Tervetuloa", "Kuumotus ja lämmitys", "Kevätruno"). Lisäksi levyltä löytyy liveversio kappaleesta "Se ei oo minä", sekä remixit kappaleista "Pummi" ja "Olipa kerran". Kappale "Lumivyöry", jossa vierailee Fintelligens julkaistiin ensimmäistä kertaa tällä kokoelmalla. Fintelligensin levy-yhtiö Sony BMG kielsi aiemmin kappaleen julkaisunhttp://www.findance.com/arvostelut/547/sere- pari-valittua-sanaa-2000-2004, koska se pelkäsi Fintelligens-featin edistävän Seren albumin myyntiä. == Lähteet == Luokka:Vuoden 2004 kokoelma-albumit Luokka:Seren albumit
Portsmouth (täsmennyssivu)

Portsmouth voi tarkoittaa muun muassa seuraavia: * Portsmouth, kaupunki Hampshiressa, Isossa-Britanniassa * Portsmouth, kaupunki Iowassa, Yhdysvalloissa * Portsmouth, kaupunki New Hampshiressa, Yhdysvalloissa * Portsmouth, kaupunki Ohiossa, Yhdysvalloissa * Portsmouth, kaupunki Rhode Islandilla, Yhdysvalloissa * Portsmouth, kaupunki Virginiassa, Yhdysvalloissa * Portsmouth FC, brittiläinen jalkapalloseura * Portsmouth (1650), Britannian Kuninkaallisen laivaston linjalaiva * USS Portsmouth (SSN-707), Yhdysvaltain laivaston ydinsukellusvene.
Perusasioiden äärellä

Perusasioiden äärellä on rap-artistiduo Seren ja SP:n yhteinen albumi, joka julkaistiin 28. syyskuuta 2005. Sen julkaisi tamperelainen pienlevy-yhtiö Pyssy Recordings. == Kappaleet == # Intro # Bisneksen tiet # Se menee niin # Taivaan täydeltä (mukana Jenni Kovanen) # Punssia (mukana Jenni Kovanen) # Vapaa sana # Olet ystäväin # Omalla tiellä # Heitä ne ilmaan # Joka hetki # Muistaksä sen päivän? (mukana Jenni Kovanen) # En haluu kuolla yksin # Kiitän (mukana Jenni Kovanen) # Tarina tähän mennessä == Biitit == * Skillsters: 1, 2, 3, 4, 5, 6, 7, 9, 11, 12, 13, 14 * Tiedemies: 8, 10 * Sere: 9 * Leijonamieli: 13 == Aiheesta muualla == * Albumin arvostelu Tuoreet Platat -sivustolla Luokka:Seren albumit Luokka:SP:n albumit Luokka:Tiedemiehen tuottamat albumit Luokka:Vuoden 2005 albumit
Shangaanit

Shangaanit ovat afrikkalainen etninen ryhmä. He elävät pääosin Maputon ja Gazan maakunnissa Mosambikin eteläosassa ja Limpopon provinssissa Etelä- Afrikan puolella sekä Swazimaassa ja Zimbabwessa. Shangaaneja on noin 1,5 miljoonaa sekä Mosambikissa että Etelä-Afrikassa, satatuhatta Zimbabwessa ja 20000 Swazimaassa. Shangaanien kieli on hyvin lähellä tsongan kieltä tai mahdollisesti sen murre, ja shangaanit, tongat ja tsongat lasketaan toisinaan samaksi kansaksi, toisinaan lähisukulaisiksi.Tsonga US Country Studies Etelä- Afrikassa puhutaan myös Shangaan–Tsonga-kulttuurista.Shangaan – Tsonga Kruger Park Shangaanit ovat perinteisesti olleet maanviljelijöitä ja jossain määrin pitäneet myös karjaa.The Shangaan CES Africa Etelä-Afrikka perusti heille Gazankulun bantustanin, josta tehtiin itsenäinen vuonna 1973. Gazankulu oli riippuvainen kultakaivoksista, ja se liitettiin takaisin Etelä-Afrikkaan vuonna 1994. == Lähteet == == Aiheesta muualla == Luokka:Etelä-Afrikan etniset ryhmät Luokka:Mosambikin etniset ryhmät Luokka:Zimbabwen etniset ryhmät
Õhtuleht

Õhtuleht ("Iltalehti") on virolainen iltapäivälehti ja maan toiseksi suurin päivittäinen sanomalehti. Sen levikki on 47 600 kappaletta ja sillä on noin 242 000 lukijaa. Lehti syntyi vuonna 2000 kun kaksi kilpailevaa iltapäivälehteä, Ekspress Gruppin Õhtuleht ja Eesti Meedian Sõnumileht, yhdistyivät. Liitoksesta syntyneen Õhtulehden ensimmäinen numero ilmestyi 3. heinäkuuta 2000. Lehden omistajana toimi Eesti Meedia, joka myöhemmin siirtyi norjalaisen Schibstedin omistukseen. Toinen omistaja on Ekspress Grupp. == Lähteet == == Aiheesta muualla == * Õhtulehden sivusto Luokka:Virolaiset sanomalehdet
Setsuko Hara

Setsuko Hara (, oik. Masae Aida, ; 17. kesäkuuta 1920 Jokohama, Kanagawan prefektuuri, Japani – 5. syyskuuta 2015 Kanagawan prefektuuri, Japani) oli japanilainen näyttelijä, joka näytteli kuudessa Yasujiro Ozun elokuvassa, muistettavimpana Norikon rooli Noriko-trilogiassa (Myöhäinen kevät, Varhainen kesä (Bakushu) ja Ensimmäinen matka). Hänen läpimurtonsa tapahtui, kun hänet löysi saksalainen ohjaaja Arnold Fanck, jonka saksalais-japanilaisessa yhteistyöelokuvassa Die Tochter des Samurais (1937) hän näytteli pääosaa. Sitä ennen hän oli näytellyt neljässä japanilaisessa elokuvassa. Toisen maailmansodan aikana hän oli suosituin japanilainen näyttelijä. Sodan päätyttyä alkoi hänen menestyksekkäin aikansa, jolloin hän näytteli pääosia Yasujiro Ozun, Akira Kurosawan, Mikio Narusen ja muiden merkittävien ohjaajien elokuvissa.Setsuko Haran elämäkerta Hara on japanilaisen elokuvan 1950-luvun kultakauden symboli, ja häntä on Japanissa sanottu "ikuiseksi neitsyeksi". Hän lopetti näyttelemisen yhtäkkiä 1963, samana vuonna, jolloin Ozu kuoli, ja sen jälkeen hän on elänyt eristynyttä elämää Kamakurassa suostumatta haastatteluihin ja valokuviin. Hän piti jo aiemmin taukoja, minkä lisäksi veljen tapaturmainen kuolema järkytti häntä syvästi. Japanilaisen elokuvan tutkija Donald Richie on sanonut häntä Japanin Greta Garboksi. Hänen viimeinen merkittävä roolinsa oli Oishi Yoshion vaimo Riku elokuvassa Chushingura (1962). Hän on ollut osittain aiheena animaatioelokuvan Millennium Actress (Sennen joyû, 2001) päähenkilön hahmolle.Satoshi Konin haastattelu, sivusto Internet Archivessa == Filmografia (osittainen) == * 嫁ぐ日まで Totsugu hi made (1940) ohj. Yasujiro Shimazu * 阿片戦争 Ahen senso (1943) ohj. Masahiro Makino *Waga seishun ni kuinashi (1946) ohj. Akira Kurosawa *Myöhäinen kevät (1949) ohj. Yasujiro Ozu * 白雪先生と子供たち Shirayuki-sensei to kodomo-tachi (1950) ohj. Ren Yoshimura *Idiootti (1951) ohj. Akira Kurosawa *Meshi (1951) ohj. Mikio Naruse *Bakushû (1951) ohj. Yasujiro Ozu *Ensimmäinen matka (1953) ohj. Yasujiro Ozu *Yama no oto (1954) ohj. Mikio Naruse * (驟雨 Shūu) (1956) ohj. Mikio Naruse *Tôkyô boshoku (1957) ohj. Yasujiro Ozu *Perhetarina (1961) ohj. Yasujiro Ozu *Myöhäinen syksy (1960) ohj. Yasujiro Ozu == Lähteet == ==Aiheesta muualla== * * * JMDb Profile * Setsuko Haran elämäkerta * Cinema and the Female Star - A Symposium Part 1, Dan Harper, Setsuko Hara Luokka:Japanilaiset näyttelijät Luokka:Vuonna 1920 syntyneet Luokka:Vuonna 2015 kuolleet
TOTEM (koelaitteisto)

TOTEM on yksi LHC:n kuudesta koeasemasta. Se sijaitsee LHC:n IP5-mittauspisteessä lähellä CMS-mittausasemaa, jonka kanssa TOTEM tekee osittain yhteistyötä. TOTEM-projektiin osallistuu 50 tutkijaa 10 eri instituutista 8 eri maasta. Koelaitteistoa käytetään protoni-protoni -törmäytyksien tutkimiseen ja sen tarkoituksena on selvittää protonin rakennetta. LHC:n muut projektit käyttävät TOTEM:illa tehtyjä mittauksia kalibroidakseen kirkkausmonitorejaan. ==Rakenne== TOTEM-koelaitteisto on 440 m pitkä, 5 m korkea ja 5 m leveä ja sen massa on 20 tonnia. ===Ilmaisimet=== Koelaitteiston ilmaisimet sijaitsevat lähellä hiukkastunnelia. Siihen kuuluu kolme Roman Pot (RP) -etuilmaisinta ja T1- sekä T2-teleskoopit. Roman Pot -ilmaisin on saanut nimensä siitä, että laitetta käyttivät ensimmäistä kertaa roomalaiset italialaisfyysikot. Roman Potit havaitsevat hiukkasia, joiden siroamiskulma on pieni. LHC:ssä ne on sijoitettu suoraan hiukkasputkeen 147 m ja 220 m etäisyydellä hiukkasten törmäyspisteestä. Ne kykenevät havaitsemaan jäljittämään protonien liikeradan. Roman Pot -ilmaisimet koostuvat kahdesta yksiköstä, jotka on sijoitettu 4 metrin välimatkan päähän toisistaan. Yksittäinen yksikkö koostuu vaaka- ja pystysuuntaisesta potista. T1- ja T2-teleskoopit sijaitsevat CMS:n luolassa 10,5 m ja 13,5 m päässä hiukkasten törmäyspisteestä. Ne havaitsevat protoni-protoni -törmäyksessä syntyneiden varattujen hiukkasten radat. T1-ilmaisimet koostuvat viidestä hiukkassuihkun radan suhteen pystysuuntaisesta tasomaisesta etuilmaisimesta. Sen sijaan T2-ilmaisin koostuu 20 puoliympyrämäisestä limittäisestä tasosta muodostaen 10 kokonaista ilmaisintasoa. ==Lähteet== Luokka:Large Hadron Collider
Dynamo-Kazan

Dynamo-Kazan () on venäläinen jääpalloseura Kazanista, Tatarstanista. Seura perustettiin vuonna 1958 nimellä Raketa. Nykyistä nimeä se on käyttänyt vuodesta 2008. Raketa ei koskaan pelannut neuvostoliiton mestaruussarjassa. Seura esiintyi Venäjän liigassa ensimmäistä kertaa kaudella 1996-1997, ja sijoittui heti liigan keskikastiin. Mitalisijoja ei Raketa-nimellä koskaan tullut. Kun seura otti nimekseen Dynamo-Kazan kaudelle 2008-2009, se voitti Venäjän liigan pronssia. Seura voitti ensimmäisen Venäjän mestaruutensa kaudella 2010-2011, voitettuaan loppuotteluissa Moskovan Dynamon. Viime vuodet Dynamo-Kazan on ollut yksi Venäjän menestyneimpiä jääpalloseuroja. Suomalaisista Venäjän Superliigassa pelaavaa seuraa ovat edustaneet Sami Laakkonen viiden kauden ajan kausina 2009-2014 ja Petteri Lampinen neljän kauden ajan kausina 2007-2008, 2009-2012. == Saavutuksia == Saavutuksia Venäjän liigassa: *1 kulta 2011 *1 hopea 2012 *1 pronssi 2009 * Kansainvälisiä saavutuksia: *Maailmancupin voitto 2010 *Jääpallon Champions Cup voitto 2009 == Lähteet == == Aiheesta muualla == * Virallinen sivusto Luokka:Venäläiset jääpalloseurat Luokka:Vuonna 1958 perustetut urheiluseurat Luokka:Kazanin urheilu
Martinsilta

Martinsilta () on Turussa sijaitseva Aurajoen ylittävä palkkisilta. Sillalta luoteeseen johtaa Puistokatu, kaakkoon Martinkatu. Vuonna 1940 rakennetulla sillalla on pituutta 104,5 metriä ja leveyttä 16,5 metriä. Silta yhdistää Turun IV kaupunginosan eli Martin VIII kaupunginosaan eli Port Arthuriin. Viereisen Myllysillan valmistuttua vuonna 1975 yläjuoksun puolelle Martinsilta muutettiin yksisuuntaiseksi. Molemmat sillat ja niille/niiltä johtavat kadut ovat yksisuuntaisia. Martinsiltaa liikenne kulkee Puistokadulta Martinkadulle ja Myllysiltaa Myllyahteesta Koulukadulle. Kun Myllysilta korjaustöiden vuoksi jouduttiin sulkemaan maaliskuussa 2010, Martinsilta muutettiin väliaikaisesti jälleen kaksisuuntaiseksi. Puisto- ja Martinkadun yhdistävä silta sisältyi jo Engelin vuoden 1827 kaupunkipalon jälkeen Turulle laatimaan uuteen asemakaavaanIso tietosanakirja, 14. osa (Troopillinen-Wasenius), art. Turku, s. 301, Otava 1938., mutta sen rakentaminen lykkäytyi yli sadalla vuodella. Muut saman asemakaavan edellyttämät sillat, Tuomiokirkkosilta ja Auransilta, oli rakennettu jo paljon aikaisemmin. Ennen Martinsillan rakentamista ihmisiä kuljetti Aurajoen yli kaksi föriä, joista toinen väistyi uuden sillan tieltä. Saaristolaivaliikenteen vuoksi sillasta suunniteltiin aluksi korkeaa, siinä piti olla jopa 6,7 metrin aukko. Suunnitteluaikana laivaliikenne kuitenkin väheni sen verran, että sillasta päätettiin rakentaa suorempi ja halvempi. == Lähteet == == Aiheesta muualla == Luokka:Turun sillat Luokka:Palkkisillat Luokka:VIII kaupunginosa Luokka:Suomen tieliikennesillat Luokka:IV kaupunginosa
Teatterisilta

Teatterisilta () on Turussa sijaitseva Aurajoen ylittävä kevyen liikenteen silta. Vuonna 1997 rakennettu Teatterisilta ylittää joen itäpuolella Turun kaupunginteatterin kohdalta ja länsipuolella Turun ylioppilasteatterin kohdalta. Teatterisilta yhdistää Turun III kaupunginosan VII kaupunginosaan eli Turun ydinkeskustaan. Teatterisillan on suunnitellut Insinööritoimisto Pontek Oy. == Taideteos == Sillan yhteydessä sijaitsee kolmeosainen Jan-Erik Anderssonin taideteos Turun Linnantontun ja Valpuri Innamaan kohtaaminen Teatterisillalla. Taideteoksen muodostavat: * sillan kivipäällysteeseen tehty sillan kannen kokoinen graniittinen mosaiikkiteos * teatterin puoleisella rannalla oleva henkilöiden kohtaamista kuvaava valotaulu * Internetissä oleva Anderssonin aloittama ja turkulaisten kirjailijoiden jatkama verkkotarina. == Lähteet == == Aiheesta muualla == *http://www.anderssonart.com/public/apubset.html Luokka:Turun kevyen liikenteen sillat Luokka:Turun patsaat ja veistokset Luokka:VII kaupunginosa Luokka:III kaupunginosa